ΓΡΑΠΤΗ ΕΡΩΤΗΣΗ E-2351/01

υποβολή: Marie-Arlette Carlotti (PSE) προς την Επιτροπή

(3 Αυγούστου 2001)

Θέμα: Εφαρμογή του μηχανισμού τεχνικής και χρηματοδοτικής συνδρομής των παραγωγών μπανάνας ΑΚΕ

Η Ευρωπαϊκή Ένωση ενέκρινε το 1999, και για διάρκεια 10 ετών (έως το 2008), ένα μηχανισμό τεχνικής και χρηματοδοτικής συνδρομήςπέρ των παραδοσιακών προμηθευτών μπανάνας από τις χώρες ΑΚΕ (κανονισμοί (ΕΚ) 856/1999(1) του Συμβουλίου και (ΕΚ) 1609/1999(2) της Επιτροπής), με στόχο τη βελτίωση της ανταγωνιστικότητάς τους και την ενθάρρυνση της προσαρμογής τους στους νέους όρους της αγοράς που θα τεθούν σε ισχύ το 2006.

Οι παραγωγοί ΑΚΕ θα πρέπει να επωφεληθούν από το μηχανισμό αυτό το ταχύτερο δυνατόν.

Ωστόσο, φαίνεται ότι κάποιες δυσλειτουργίες στη διαχείριση του μηχανισμού και ο πολύπλοκος χαρακτήρας των σχετικών διαδικασιών οδηγούν σε καθυστερήσεις κατά την εξέταση των φακέλων και την καταβολή των αντίστοιχων ποσών. Μέχρι σήμερα δεν έχει γίνει καμία πληρωμή.

Κατά συνέπεια, χρειάζονται ορισμένες διευκρινίσεις.

Ποια μέτρα προβλέπει η Επιτροπή για την αντιμετώπιση των συγκεκριμένων καθυστερήσεων και την επιτάχυνση των εκταμιεύσεων·

Ποιες είναι οι προθέσεις της Επιτροπής όσον αφορά το χρονοδιάγραμμα που έχει επιλεγεί για την καταβολή των κονδυλίων του μηχανισμού συνδρομής· Σχεδιάζει, πιο συγκεκριμένα, η Επιτροπή να επικεντρώσει την καταβολή των κονδυλίων αυτών στην αρχή της περιόδου (πριν από το 2006)· Ποια είναι τα ειδικά μέτρα που προβλέπονται για τη στήριξη και τη χρηματοδοτική πλαισίωση των παραγωγών ΑΚΕ που έχουν μικρή ιστορική παρουσία στην ευρωπαϊκή αγορά·

(1) ΕΕ L 108 της 27.4.1999, σελ. 2.

(2) ΕΕ L 190 της 23.7.1999, σελ. 14.

Απάντηση του κ. Nielson εξ ονόματος της Επιτροπής

(18 Οκτωβρίου 2001)

Μέχρι τις 15 Αυγούστου 2001, οι κανονισμοί (ΕΚ) αριθ. 856/1999 του Συμβουλίου της 22ας Απριλίου 1999 για τη θέσπιση ειδικού πλαισίου συνδρομής των παραδοσιακών προμηθευτών μπανάνας ΑΚΕ και (ΕΚ) αριθ. 1609/1999 της Επιτροπής της 22ας Ιουλίου 1999 που καθορίζει τις λεπτομέρειες εφαρμογής του κανονισμού (ΕΚ) αριθ. 856/1999, εκτελέστηκαν κατά τον ακόλουθο τρόπο.

Στον προϋπολογισμό της για το έτος 1999, η Επιτροπή διέθεσε ποσό 45 εκατ. ευρώ στη χρηματοδότηση σχεδίων που αναφέρονται στο ειδικό πλαίσιο συνδρομής των παραδοσιακών χωρών προμηθευτών μπανάνας της Αφρικής, της Καραϊβικής και του Ειρηνικού (ΑΚΕ) που δημιουργήθηκε από τους προαναφερόμενους κανονισμούς. Στους επόμενους προϋπολογισμούς, τα ποσά που διατέθηκαν, ήταν αντιστοίχως 44,475 εκατ. ευρώ για το έτος 2000 και 44 εκατ. ευρώ για το έτος 2001. Στο προσχέδιο του προϋπολογισμού για το 2002, προβλέπεται να διατεθούν 45 εκατ. ευρώ.

Από τον προϋπολογισμό 1999,πογράφηκαν συμβάσεις χρηματοδότησης σχεδίων για συνολικό ποσό 44,5 εκατ. ευρώ, με εννέα από τις 12 χώρες που θεωρήθηκαν ως παραδοσιακοί προμηθευτές μπανάνας ΑΚΕ. Για το 2000, ο αριθμός των συμβάσεων ήταν 10, για συνολικό ποσό 44,075 εκατ. ευρώ. Σφαιρικά, οι χώρες που έχουνπογράψει τις συμβάσεις, διέθεσαν για τη βελτίωση της ανταγωνιστικότητας των μπανανών τους το 77 % των πιστώσεων για το 1999 και το 73 % των πιστώσεων του επόμενου έτους, και τοπόλοιπο διατέθηκε για τη διαφοροποίηση της παραγωγής.

Σχετικά με τον προϋπολογισμό 2001, στις 15 Αυγούστου 2001 τα σχέδια βρίσκονταν ακόμη στο στάδιο εξέτασης.

Μέχρι την ημερομηνία αυτή, το σύνολο των πραγματικών εκταμιεύσεων ήταν 9,862 εκατ. ευρώ. Αυτός ο αριθμός πρέπει να εκτιμηθεί με βάση το γεγονός ότι οι πρώτες συμβάσεις χρηματοδότησης σχεδίωνπογράφηκαν τον Αύγουστο 2000 για την Επιτροπή και από τον Σεπτέμβριο 2000 έως τον Φεβρουάριο 2001 για τις δικαιούχους χώρες. Η σύναψη αυτών των συμφωνιών αντιμετώπισε πολλά προβλήματα νομικού χαρακτήρα: σχετικά με ένα νέο πρόγραμμα διάρκειας 10 ετών, με 12 δικαιούχους χώρες, και για το οποίο χρειάστηκε να γίνουν 120 συμβάσεις, η Επιτροπή αναγκάστηκε να καθιερώσει ένα σύστημα που θα ήταν τόσο απλό και εναρμονισμένο όσο θα το επέτρεπαν οι ισχύουσες ρυθμίσεις· από την πλευρά των συμβαλλομένων χωρών, τα προβλήματα προέκυψαν από το γεγονός ότι το καθεστώς των τελικών δικαιούχων ήταν διαφορετικό από μία χώρα στην άλλη: από μία μοναδική εταιρεία παραγωγής,πό πλήρη κρατικό έλεγχο, στο Σουρινάμ μέχρι τις χιλιάδες μικρές οικογενειακές εκμεταλλεύσεις στις νήσους Windward.

Για τις 19 συμβάσεις που έχουνπογραφεί, εκ των οποίων η καθεμία περιγράφει λεπτομερώς τις ειδικές μορφές της βοήθειας, προβλέπεται ότι οι εκταμιεύσεις θα επιταχυνθούν κατά το δεύτερο εξάμηνο του 2001.

Σχετικά με το χρονοδιάγραμμα που λήφθηκεπόψη για την καταβολή των πόρων στον μηχανισμό της βοήθειας,πενθυμίζεται ότι η Επιτροπή τήρησε το άρθρο 1.2 του κανονισμού (ΕΚ) αριθ. 856/1999 του Συμβουλίου, διαθέτοντας σ'αυτόν τον μηχανισμό ετήσια συνολική πίστωση από το δημοσιονομικό έτος 1999 και ότι αυτή η πίστωση κυμάνθηκε από 45 σε 44 εκατ. ευρώ κατά τα πρώτα τέσσερα έτη. Για τις πιστώσεις που θα χορηγηθούν από το έτος 2004, το άρθρο 7.2 του ιδίου κανονισμού αναφέρει ότι εφαρμόζεται μέγιστος διορθωτικός συντελεστής 15 %..

Όσον αφορά τους παραδοσιακούς παραγωγούς ΑΚΕ που έχουν ελάχιστες ιστορικές αναφορές για την ευρωπαϊκή αγορά, σε εφαρμογή του άρθρου 3 του κανονισμού (ΕΚ) αριθ. 1609/1999 της Επιτροπής, η διαφορά της ανταγωνιστικότητας, και ως εκ τούτου η χρηματοδοτική χορήγηση, δεν καθορίζονται μόνον από τη διαφορά μεταξύ της τιμής αναφοράς για τις τρίτες χώρες και της τιμής αναφοράς ΑΚΕ, αλλ'επίσης από την ποσότητα αναφοράς· πλην όμως, αυτή η ποσότητα είναι 0 τόνοι για τη Μαδαγασκάρη, 20 τόνοι για το Πράσινο Ακρωτήριο και 2 222 τόνοι για τη Γρενάδα. Ωστόσο, το άρθρο 6 του ιδίου κανονισμού αναφέρει ότι, όταν οπολογισμός της ατομικής χορήγησης δίνει αποτέλεσμα χαμηλότερο των 0,5 εκατ. ευρώ ετησίως, ένα ελάχιστο ποσό 0,5 εκατ. ευρώ χορηγείται αυτεπαγγέλτως. Αυτός ο κανόνας εφαρμόστηκεπέρ των τριών χωρών που αναφέρθηκαν ανωτέρω, για τα δημοσιονομικά έτη 1999, 2000 και 2001 και αποτελεί επομένως ειδική προστασία γι'αυτούς τους παραγωγούς με τις λίγες ιστορικές αναφορές.